Lisa 1
14.05.2024 raamlepingu 
nr 2-2/24/469-1 juurde

TEHNILINE KIRJELDUS
„Õppuste toitlustamine“

1.	TEENUSE KIRJELDUS

1.1.	Hanke esemeks on õppustel toitlustusteenuse osutamine üle Eesti, millega tagatakse õppusel osalejatele hommiku ja/või lõuna ja/või õhtusöök.
1.2.	Vastavalt hankija vajadusele võib teenust tellida koos teenindava personaliga ja/või toidu  transpordiga eelnevalt kokkulepitud kohta, või toidu väljastust kokkulepitud asukohas ning kokkulepitud viisil, vajadusel tagatakse ka sööginõud.
1.3.	Vastavalt hankija vajadusele peab pakkuja menüü koostamisel arvestama eritoidulistega, toitumiserisuste ilmnemisel lepitakse menüüd iga kord eraldi kokku. Näidismenüü on lisatud informatiivsena tehnilise kirjelduse juurde.
1.4.	Teenuse osutaja kohustub tagama korrektsed toidu käitlemisnõuded ja vajadusel käitlema ka jäätmed. Valdkonna toimimise üldised põhimõtted ja peamised nõuded on sätestatud toiduseaduses ning Euroopa Parlamendi ja nõukogu määruses 178/2002/EÜ. Toidu veol peab olema tagatud hügieenireeglite täitmine vastavalt Euroopa Parlamendi ja nõukogu määrustes (EÜ) nr 852/2004 ja 853/2004 ning muudes asjakohastes toidualastes õigusaktides sätestatud nõuetele.
1.5.	Üldjuhul ei tohi ajateenijate, reservväelaste ja tegevväelaste toitlustamisel ühe toitlustatava isiku päeva toiduraha piirmäär ületada kaitseministri 11.12.2012 määruse nr 14 „Ajateenijale ja reservväelasele tagatava toitlustuse ulatus ja kord“ ja 03.01.2013 määruse nr 2 „Tegevväelase toitlustuse tingimused, ulatus, kord ja maksumus“ kehtivas redaktsioonis nimetatud ühe toitlustatava isiku päeva toiduraha ülemist piirmäära. Nimetatud hind saab muutuda ainult juhul, kui teenuse tellimise ajahetkeks on muudetud toiduraha arvestuslikku suurust või selle suurendamise põhimõtteid vastavas määruses. Liitlastele teenuse tagamisel määrus ei kohaldu.
1.6.	Hankija täpsustab teenuse vajaduse ilmnemisel selle täpse sisu,  mahu ja muud detailid.

2.	NÄIDISMENÜÜ

Kui õppuse periood on vähemalt üks nädal, siis ühe nädala menüüs ei tohi toidud korduda. Pakutav toit õppusel osalejale peab olema mitmekesine ja tasakaalustatud. Ühe toidukorra toiteväärtus päevas peab jääma vahemikku 1200 +/-100 kcal.

Näidismenüü (hommikusöök) sisu:
Nimetus	Kirjeldus	Netokogus ühe toitlustatava kohta	
Pearoog	Puder moosiga, majoneesi baasil salatid (nt kartuli-singisalat)	300 g	
Võileivakate	Lihatoode (sink, vorst jne), juust	50 g	
Võileivamääre	Määrdejuust, või	30 g	
Köögivili	Tomat, värske kurk või marineeritud kurk, paprika	20 g	
Leib, sai, sepik		40 g	
Pagaritoode	Pannkook, saiake jms	50-100 g	
Kohv ja tee	Mõlemad valikul saadaval	200 ml	
Kohvipiim	Piim või kohvikoor	50 ml	
Suhkur		10 g	

Näidismenüü (lõunasöök) sisu:
Nimetus	Kirjeldus	Netokogus ühe toitlustatava kohta	
*Pearoog 1	Liha (nt. hakk-, kana-, kalkun-, sea-, veiseliha) või kala portsjontükk	150 g	
Pearoog 1 lisandid	Kartul, pasta, tatar, läätsed vms	250 g	
*Pearoog 2	Liha- või kalaroog, kaste, vorm vms koos lisandiga (kartul, pasta, tatar, läätsed vms)	400 g	
Värske salat	Erinevatest värsketest köögi- ja juurviljadest salatid	100 g	
Magustoit	Erinevad vahud, kreemid, valmis portsjon topsimaiused, koogid, saiakesed, batoonid	150 g	
Leib, sai, sepik	 	40 g	
Mahl või morss või piim	Kontsentraadist või siirupist mahlajoogid, piim 2,5%	250 ml	
* Menüüs peavad vahelduma lõuna- ja õhtusöögil pearoad, Nt. Ühel päeval on menüüs liha portsjontükk lisandiga (pearoog 1 ja pearoog 1 lisandid) ja liha- või kalaroog koos lisandiga (pearoog 2), üks valikutest lõunasöögil, teine õhtusöögil.

Näidismenüü (õhtusöök) sisu:
Nimetus	Kirjeldus	Kogus neto	
*Pearoog 1	Liha (nt. hakk-, kana-, kalkun-, sea-, veiseliha) või kala portsjontükk	150 g	
Pearoog 1 lisandid	Kartul, pasta, tatar, läätsed vms	250 g	
*Pearoog 2	Liha- või kalaroog, kaste, vorm vms koos lisandiga (kartul, pasta, tatar, läätsed vms)	400 g	
Värske salat	Erinevatest värsketest köögi- ja juurviljadest salatid	100 g	
Magustoit	Erinevad vahud, kreemid, valmis portsjon topsimaiused, koogid, saiakesed, batoonid	150 g	
Leib, sai, sepik	 	40 g	
Mahl või morss või piim	Kontsentraadist või siirupist mahlajoogid, piim 2,5%	250 ml	
*Menüüs peavad vahelduma lõuna- ja õhtusöögil pearoad, Nt. Ühel päeval on menüüs liha portsjontükk lisandiga (pearoog 1 ja pearoog 1 lisandid) ja liha- või kalaroog koos lisandiga (pearoog 2), üks valikutest lõunasöögil, teine õhtusöögil.